Nicolas Cage s-a căsătorit pentru a cincea oară. Cine este soţia lui, cu 30 de ani mai tânără decât el.
Nicolas Cage s-a căsătorit pentru a cincea oară. Actorul are o soţie care este mai tânără decât primul său copil. Precedentul mariaj al lui Cage s-a terminat după patru zile.
Actorul premiat cu Oscar, Nicolas Cage, s-a căsătorit pentru a cincea oară, relatează Daily Star. Ceremonia a avut loc în Las Vegas.Actorul s-a căsătorit cu Riko Shibata la Wynn Casino and Hotel din Las Vegas. Certificatul de căsătorie a fost emis de statul Nevada pe 16 februarie. Riko, care este cu patru ani mai tânără decât primul fiu al lui Cage, a luat numele de familie al vedetei, potrivit datelor de pe certificat.În urmă cu doi ani, Nicolas Cage a cerut anularea căsătoriei cu Erika Koike, după doar patru zile. Starul din "Gone in 60 Seconds" a explicat la acea vreme că era prea beat pentru a înţelege ce face. Totodată, a acuzat-o pe Koike că nu i-a spus că mai avea o relaţie cu o altă persoană.